கேள்வி: பெட்டாலிங் ஜெயா மாநகராட்சி - பெட்டாலிங் ஜெயா உருவாக்கம் பற்றி விளக்கவும்.
பதில்: 1950-களில் மலாயாவின் பிரித்தானிய உயர் ஆணையராகவும்; பெட்டாலிங் மாவட்டம் தலைவராகவும் இருந்த சர் ஜெரால்டு டெம்பிளர் ''(Sir Gerald Templer);'' பெட்டாலிங் ஜெயா நகரத்தை உருவாக்க திட்டமிட்டார். அந்தக் கட்டத்தில் மலாயா அவசரகாலம் இருந்தது. கோலாலம்பூர் கிள்ளான் பழைய சாலைப் பகுதியில் வாழ்ந்த பொதுமக்கள் கம்யூனிஸ்டுகளுக்கு உதவுவதைத் தடுப்பதற்காக, ஜெரால்டு டெம்பிளர் ஒரு துணை நகரத்தை ''(Satellite Town)'' உருவாக்க விரும்பினார். அந்த வகையில் பெட்டாலிங் ஜெயாவில் சில புதுக் கிராமங்கள் உருவாக்கப்பட்டன. அந்தக் கிராமக் குடியிருப்பு பகுதிகள் முழுமையும் முள் வேலிகளால் பாதுகாக்கப்பட்டன.